ufal/npfl147 huggingface dataset:
# Topoľčianska zubria zvernica
Topoľčianska zubria zvernica je umelo vytvorený chránený areál v správe štátneho podniku, LESY SR. Zubriu zvernicu od jej založenia až doteraz obhospodaruje OZ Topoľčianky, LESY SR, š. p. Nachádza sa v pohorí Tribeč v katastri obcí Hosťovce a Lovce v okrese Zlaté Moravce v Nitrianskom kraji. Územie bolo vyhlásené v roku 1964 na rozlohe 140,16 ha. Ochranné pásmo nebolo určené. Zubria zvernica neďaleko obce Lovce v okrese Zlaté Moravce, bola vybudovaná v roku 1958 ako jediné miesto chovu zubra na Slovensku. Chovná časť zubrej zvernice o výmere 27 ha je rozdelená na štyri oddelenia, v ktorých žijú zubry striedavo.
Účelom je vytvoriť prostredie pre ochranu zubra európskeho pôvodne najväčšieho cicavca Európy. Chránené územie je využité ako medzinárodný vedecko-výskumný objekt pre ciele štúdia biológie zubra európskeho. Okolo celého areálu zvernice vedie aj lesnícky náučný chodník vybudovaný v roku 2008, prostredníctvom ktorého sa dozvedia návštevníci viac o živote tohto pôvodného obyvateľa našich lesov.
Návštevníci môžu zvernicu navštíviť každý deň v čase od 9:00 – 17:00. Najväčšiu šancu uvidieť tieto impozantné tvory pri hlavnej budove majú návštevníci najmä v čase ich kŕmenia, ktoré prebieha o 9:00 a 14:00. 
Topoľčianska zvernica, založená na záchranu a chov zubra hrivnatého, momentálne (2024) hostí 25 jedincov európskeho horského poddruhu, vrátane štyroch tohtoročných mláďat. Napriek kapacite určenej pre 10 až 15 zvierat, sa tu vďaka odbornej starostlivosti odborníkov z LESOV SR podarilo úspešne odchovať už viac než 200 mláďat. Tento jedinečný úspech zvernicu radí medzi najvýznamnejšie centrá chovu zubrov v Európe.

## Iné projekty
- Commons ponúka multimediálne súbory na tému Topoľčianska zubria zvernica
# Jaskyne Aggteleckého krasu a Slovenského krasu
Jaskyne Slovenského a Aggteleckého krasu boli na základe spoločného nominačného projektu Slovenska a Maďarska zapísané na zoznam SvPD v roku 1995. V roku 2000 bola k pôvodnému projektu zapísaná Dobšinská ľadová jaskyňa. Súčasťou SvPD sú všetky jaskyne Slovenského a Aggteleckého krasu. 
V súčasnosti je na predmetnom území známych viac než 1550 jaskýň, z čoho vyše 1300 (stav k 1. 10. 2015) sa nachádza na území Slovenska.
Na zozname sa nachádzajú len vybrané reprezentatívne lokality.

## Zoznam
| Aggtelecký kras 1. Jaskynný systém Baradla - Domica 2. Béke-barlang 3. Kossuth-barlang 4. Meteor-barlang 5. Rákóczi 1. sz. barlang 6. Rákóczi 2. sz. barlang 7. Rejtek-zsomboly 8. Szabadság-barlang 9. Vass Imre-barlang 10. Vecsembükki-zsomboly | Slovenský kras 1. Jaskynný systém Baradla - Domica 2. Diviačia priepasť 3. Drienovská jaskyňa 4. jaskynný systém Gombasecká jaskyňa - Silická ľadnica 5. Hrušovská jaskyňa 6. Jasovská jaskyňa 7. Krásnohorská jaskyňa 8. Ochtinská aragonitová jaskyňa 9. Obrovská priepasť 10. Jaskynný systém jaskyňa Skalistý potok - Kunia priepasť 11. Snežná diera 12. Zvonivá diera |
# Hugo Ripelin
Hugo Ripelin (* cca 1200/1210 – † cca 1268) bol dominikánsky teológ z Alsaska. Bol bezprostredný žiak Alberta Veľkého. Je autorom diela Compendium theologiae or Compendium theologicae veritatis, významnej teologickej učebnice.
# Mézilles
Mézilles je francúzska obec, ktorá sa nachádza v departemente Yonne, v regióne Burgundsko.

## Poloha
Obec má rozlohu 52,42 km². Najvyšší bod je položený 286 m n. m. a najnižší bod 191 m n. m.

## Obyvateľstvo
Počet obyvateľov obce je 578 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
# 1543 Bourgeois
1543 Bourgeois je planétka s priemerom približne 50 km, ktorú objavil E. Delporte 21. septembra 1941.
# Termobarická zbraň
Termobarická zbraň alebo objemovo detonujúca bomba alebo vákuová bomba (v slovenčine označovaná aj ako palivo-vzdušná, alebo aerosólová; v angličtine známa ako thermobaric weapon, high-impulse thermobaric weapons (HITs), fuel-air explosives (FAE alebo FAX) alebo fuel-air munitions, heat and pressure weapons alebo vacuum bombs) je výbušná zbraň fungujúca na princípe výbuchu aerosólového (alebo prachového) oblaku paliva zmiešaného so vzduchom, teda oblaku výbušnej zmesy, ktorý pri výbuchu vytvárajú mohutnú tlakovú vlnu. Presná terminológia nie je ustálená, ale v literatúre sa vo všeobecnosti rozlišujú FAE (palivovzdušné zbrane), ktoré zahŕňajú rozprašovanie oblaku horľavého materiálu (zvyčajne kvapalného) do vzduchu malou explóziou, po ktorej nasleduje detonácia druhej nálože, ktorá horľavý oblak (výbušnú zmes so vzduchom) odpáli. Alebo termobarické zbrane (TBX, EBX) sú zbrane, ktoré uvoľňujú horiace častice paliva počas samotného výbuchu, pričom častice dohárajú počas vlastného letu. Preto výbuch TBX je  kontinuálnou udalosťou.
Vákuum (podtlak), ktoré nasleduje po mohutnej tlakovej vlne, ničí pľúca. Pred účinkom vákuovej bomby sa nedá ľahko schovať. Preniká i do pivníc a jednoduchých krytov.

## História
Bomby typu palivo-vzduch vyvinuli Nemci počas druhej svetovej vojny.  Vysokovýkonné zbrane prvýkrát použili vo Vietname Spojené štáty, ktoré to ale popreli. Išlo o 1 180 kg bomby BLU-76/B s výťažnosťou porovnateľnou s deviatimi tonami TNT.
# Claude de la Sengle
Fra' Claude de la Sengle (* 1494, Beaumont-sur-Oise, Francúzske kráľovstvo – † 18. august 1557, Mdina, Malta) bol francúzsky šľachtic a 48. veľmajster Rádu svätého Jána z Jeruzalemu (dnes Maltézsky rád) od roku 1553 do smrti v roku 1557. Jeho nástupcom bol Fra' Jean Parisot de Valette.
Do Rádu vstúpil v ranom veku, počas pôsobenia v ráde zastával množstvo významných funkcií. Pôsobil ako Hlavný špitálnik (Grand Hospitaller), vedúci francúzskeho jazyka a generál galejí. Zúčastnil sa bojov rytierov v Stredozemnom mori a v severnej Afrike proti osmanským korzárom, najmä bojov o Djerbu a Tripolis.
V roku 1551, po zvolení pápeža Júliusa III., bol vymenovaný za veľvyslanca Rádu v Ríme. V roku 1553 po smrti Juana de Homedes bol zvolený za veľmajstra. Členovia Rádu to prijali s veľkým nadšením a jeho príchod na Maltu v roku 1554 oslavovali.
Jedným z prvých príkazov veľmajstra de la Sengleho bolo zvýšenie ochrany ostrova Malta pred Turkami. De la Sengle dohliadal na renovácie Pevnosti St. Angelo a Pevnosti St. Elmo, ako aj na výstavbu Pevnosti St. Michael. Mesto obklopujúce Pevnosť St. Michael bolo podľa neho pomenované Senglea.
Na jeseň 1555 zasiahol Maltu hurikán, ktorý mal za následok stratu asi 600 životov a zničenie niekoľkých námorných plavidiel Rádu. Aby pomohol obnoviť námorníctvo, veľmajster de la Sengle financoval tri nové galéry a požiadal o pomoc niekoľko európskych panovníkov.
O dva roky neskôr 18. augusta 1557 veľmajster zomrel v Mdine vo veku 63 rokov. Podľa jeho posledného želania bolo jeho telo pochované v Pevnosti St. Angelo, zatiaľ čo jeho srdce bolo pochované v karmelitánskom kostole v Lunzjata na Malte. Nakoniec boli jeho pozostatky prenesené do krypty Konkatedrály svätého Jána vo Vallette.

## Iné projekty
- Commons ponúka multimediálne súbory na tému Claude de la Sengle
# Sivá skala (vrch v Busove)
Sivá skala (837,3 m n. m.) je vrch v Busove, krajinnom celku Nízkych Beskýd. Leží nad obcou Petrová, približne 15 km severozápadne od Bardejova.

## Poloha
Nachádza sa v severozápadnej časti pohoria Busov. Vrch leží v Prešovskom kraji, v okrese Bardejov a zasahuje na katastrálne územie obce Cigeľka a Petrová. Najbližšími sídlami sú južne situovaná Petrová, východne ležiaca Cigeľka a západne obec Frička. Severovýchodná časť hrebeňa je súčasťou prírodnej rezervácie Pralesy Slovenska.

## Opis
Sivá skala leží v severozápadnej časti pohoria, v rázsoche vedúcej juhovýchodne z Lackovej (997 m n. m.) cez Priehybu (861 m n. m.). Západne sa nachádza Dzielec (793 m n. m.) a Polianka (726 m n. m.), južne Kocúrinec (753 m n. m.), Javor (810 m n. m.), Krivá hora (686 m n. m.), Tisovec (526 m n. m.) a Lazy (534 m n. m.), východne Pivnica (858 m n. m.), Busov (1 002 m n. m.), Pálenica (914 m n. m.), Hrb (764 m n. m.), Staviská (806 m n. m.) a Javor (723 m n. m.) a severne Cígeľka (805 m n. m.), Ostry wierch (938 m n. m.), Lacková (997 m n. m.) a Priehyba (861 m n. m.). Oblasť patrí do povodia Tople, kde vodu z juhozápadných svahov odvádza rieka Kamenec a zo severovýchodných jej prítok Priehybský potok. Na vrchol nevedie značená turistická trasa.

### Výhľady
Vrchol pokrýva súvislý lesný porast, ktorý neumožňuje rozhľad. Z vhodných lokalít je vidieť okolité vrcholy Busova, no tiež Slanské vrchy, Čergov, Ľubovniansku vrchovinu a Tatry.

## Prístup
Na vrchol nevedie značený turistický chodník, preto prístup je možný lesom z obcí Cigeľka alebo Petrová.
# Spiropyrán
Spiropyrány sú termálne reverzibilné fotochromické prepínače T-typu, ktoré sa pod vplyvom tepla vracajú do ich pôvodnej formy (nitrospiropyrány dávajú spätnú reakciu v tme už v priebehu 10 minút pri izbovej teplote).
Spiropyránová forma (SP) zlúčeniny je bezfarebná na rozdiel od merokyanínovej formy (MC), ktorá je farebná. Pri izomerizácii ide o elektrónové preusporiadanie a vytvorenie konjugovaného systému. „Spiro“ uhlík v sp3-hybridizácii prechádza vďaka presunu π elektrónov na uhlík v sp2-hybridizácii, ktorý má v priestore planárne usporiadanie. Po ožiarení svetlom väzba medzi „spiro“ uhlíkom a kyslíkom zanikne, kruh sa otvorí a dôjde k rotácii aromatickej benzénovej časti.
| Portal | Chemický portál |
# Saint-Étienne-Roilaye
Saint-Étienne-Roilaye je francúzska obec, ktorá sa nachádza v departemente Oise, v regióne Pikardia.

## Poloha
Obec má rozlohu 7,96 km². Najvyšší bod je položený 141 m n. m. a najnižší bod 48 m n. m.

## Obyvateľstvo
Počet obyvateľov obce je 323 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
# Politická doktrína
Politická doktrína je „usporiadanie politických ideálov a praktických politických postupov do jednotného systému“. Väčšinou sa používa ako názov činnosti štátu v určitej oblasti (bezpečnostná doktrína, a pod.).

## Doktríny nazvané po politikoch
- Johnsonova doktrína - 1965
- Trumanova doktrína - 1947
- Reaganova doktrína
- Eisenhowerova doktrína
- Nixonova doktrína
- Carterova doktrína
- Brežnevova doktrína
# Power Macintosh
Power Macintosh alebo Power Mac bola skupina pracovných staníc vyrábaných spoločnosťou Apple Computer (dnes Apple Inc.) od marca 1994 do augusta 2006. Počítače Power Mac boli založené na procesoroch PowerPC. Počas celých 12 rokov na trhu boli Power Macy najvýkonnejšími Macintoshmi na trhu. V auguste 2006 boli nahradené novými počítačmi Mac Pro, založenými na procesoroch Intel.

## História
Prvými modelmi počítačov Power Macintosh boli v roku 1994 modely 6100, 7100 a 8100, ktoré ponúkali taktovacie frekvencie od 60 do 110 MHz a nahrádzali dovtedajšie počítače triedy Quadra.
V roku 1997 prišiel na trh Power Mac tretej generácie (odtiaľ G3) s procesorom PowerPC 750. Vtedy spoločnosť Apple prestala používať číselné označenie modelov a začala ich nazývať podľa generácie procesora (G3, G4, G5).
Prvý Power Mac s procesorom G4 bol uvedený v roku 1999 (taktovaný na 400-500 MHz). Štandardným vybavením týchto počítačov bola mechanika DVD, drahšie modely mali štandardne i mechaniku Zip. Mohli používať až 2 GB RAM (pri Mac OS 9 bol limit 1,5 GB) a boli to prvé počítače, mali slot pre AirPort (Wi-Fi) a DVI. Neskoršie modely Power Mac G4 mali i zásuvku FireWire 800 a voliteľne Bluetooth. Power Macy G4 sa vyrábali do roku 2004 (maximálnou dosiahnutou taktovacou frekvenciou bolo 1420 MHz).
V rokoch 2000-2001 spoločnosť Apple vyrábala aj kompaktnú verziu počítača, nazvanú Power Mac G4 Cube ("Kocka"), ktorá sa síce v tom čase nestala úspechom, no postupne získala vďaka svojmu vzhľadu kultový status.
Počítače s procesormi G5 boli na trhu od roku 2003, s počiatku s frekvenciou od 1,6 GHz, postupne až 2,7 GHz (a tiež dvojprocesorový a dvojjadrový 2,5-gigahertzový model, tzv. G5 Quad).
# Sharp Dressed Man
„Sharp Dressed Man“ je skladba americkej rockovej skupiny ZZ Top z ich albumu Eliminator vydaného v roku 1983. Skladba bola produkovaná manažérom skupiny Billom Hamom a nahrávaná a mixovaná v Terry Manning.
V roku 2007 na VH1 Rock Honors skupina Nickelback zahrala coververziu skladby na počesť skupiny.

## Pozície v rebríčkoch
| Rebríček (1983)                       | Vrcholová pozícia |
| ------------------------------------- | ----------------- |
| UK Singles Chart                      | 22                |
| U.S. Billboard Hot 100                | 56                |
| U.S. Billboard Mainstream Rock Tracks | 2                 |


## Zostava
- Billy Gibbons - spev, sólová gitara, rytmická gitara
- Dusty Hill - basová gitara, sprievodný spev
- Frank Beard - bicie
# Kura (rod)
Kura alebo menej často kur (lat. Gallus) je rod vtákov z čeľade bažantovité. Zahŕňa okrem iného hospodársky významnú kuru domácu.

## Systematika
rod kura/kur (Gallus):
- kura pestrá/kur vidličnatý/kura zelená*/kura jávska* (Gallus varius)
- (bez mena)
  - kura divá/kura bankivská/kura bankívska/kur divý/kur bankívsky[3]/kur bankivský/červený kur džungľový/kura červená* (Gallus gallus) - zahŕňa aj taxón kura domáca/kur domáci[4]/sliepka[5] (t.j. forma Gallus gallus f. domestica alebo staršie poddruh Gallus gallus domestica), občas zaraďovaný ako samostatný druh Gallus domestica
  - (bez mena)
    - kura čiarkovaná/kura čiarkavá/kura Sonneratova/kura sivá[6]/kur sivý(Gallus sonneratii)
    - kura džungľová/kura Lafayettova/kur cejlónsky/kura srílanská* (Gallus lafayettii)

Poznámky: 
-Uvedené sú len recentné taxóny.
-Znak "/" oddeľuje úplné synonymá.
-Slovenské názvy označené hviezdičkou (*) sú (len) zo stránok galliformes.sk a pravdepodobne ide len o poslovenčené české názvy.
Zdroje tejto kapitoly (pokiaľ vyššie nie je uvedené inak) sú: 

## Charakteristika
Vďaka kure domácej, chovanej pre mäso, vajcia i na okrasu, sú kury najrozšírenejšími príslušníkmi čeľade bažantovité na Zemi. 
Základný výzor zástupcov rodu kura je podobný kure domácej. Samce (kohúty) majú na behákoch ostrohy, na hlave výrazný mäsitý hrebeň a laloky, holú tvár a sú pestro sfarbené; pri divých kurách často kikiríkajú menej a kratšej než u kury domácej. Samice (sliepky) majú hrebeň a laloky menej výrazné, nemajú ostrohy a nie sú pestro sfarbené. Chvost je strechovitý, má 14 - 16 pier. Stredné chvostové perá a najväčšie nadchvostové krovky tvoria tzv. kosierky, ktoré majú mäkkú kostrnku, sú ohnuté nadol a niekedy presahujú chvost.
Kura domáca vznikla najmä domestikáciou kury divej (Gallus gallus), ale na domestikáciu niektorých plemien mali vplyv aj ostatné tri recentné druhy rodu Gallus.
# Zaváranie
Zaváranie je spôsob tepelnej konzervácie potravín, pri ktorej sa pokrm v pohári tesne uzavrie viečkom a ohrieva na teplotu okolo 85 °C alebo vyššiu.
Ohrievaním uzatvorených pohárov vo vode alebo v pare dochádza k uvareniu a pasterizácii pokrmu. Súčasne je z nádoby vytlačený prebytočný vzduch, ktorý sa vplyvom vysokej teploty rozťahuje. Po určitom čase sa nechá pohár vychladiť. Tým dôjde k zmršteniu vzduchu vnútri pohára, a pretože je uzavretý viečkom, zníži sa v ňom tlak. Viečko je okolitým atmosférickým tlakom pritlačené pevne k poháru a tak sa dosahuje vzduchotesnosť. Pokrm je chránený pred kontamináciou mikroorganizmami z vonkajšieho prostredia a môže sa ďalej uchovať bez pokazenia.
Prvé pokusy s hermetickým konzervovaním ovocia urobil v roku 1804 francúzsky kuchár Nicolas Appert. Tieto konzervy boli určené pre francúzske bojové lode.
# The 7th Song
The Seventh Song je prvý výberový album Steve Vaia, ale nanešťastie je štandardným tzv. "greatest hits" alebo "best of" albumom. Perličkou je, že každá skladba na tomto albume, je v poradí siedma na albume z ktorého pôvodne pochádza. Siedma skladba na každom Vaiovom albume je myslená ako veľmi emotívna a dobre skĺbená skladba. Aj keď sa skladba „Christmas Time is Here“ nenachádza na žiadnom Vaiovom albume, je takisto siedma v poradí, avšak na vianočnej výberovke z roku 1996 Merry Axemas.

## Skladby
1. „For the Love of God“ – 6:09
2. „Touching Tongues“ – 5:32
3. „Windows to the Soul“ – 6:25
4. „Burnin' Down the Mountain“ – 4:19
5. „Tender Surrender“ – 5:10
6. „Hand on Heart“ – 5:26
7. „Melissa's Garden“ – 7:54
8. „Call it Sleep“ – 5:04
9. „Christmas Time is Here“ (Vince Guaraldi, Lee Mendelson) – 4:13
10. „The Wall of Light“ – 2:38
11. „Boston Rain Melody“ – 8:53


## Zostava
- Steve Vai – gitara
# Jędrzej Śniadecki
Jędrzej Śniadecki (* 30. november 1768, Żnin, Poľsko – † 11. máj 1838, Vilnius, Litva) bol poľský spisovateľ, fyzik, chemik a biológ. Medzi jeho úspechy patrí vytvorenie modernej poľskej terminológie na poli chémie.

## Životopis
Narodil sa v Żnine v Poľsko-Litviaskej ríši. Po vyštudovaní univerzity, bol vybratý ako prvý profesor na fakulte medicíny a chémie na Lithuanian Grand Duchy, ktorá bola v roku 1803 premenovaná na University of Wilno. Jeden z jeho žiakov bol Ignacy Domeyko. Śniadecki bol tiež jeden z organizátorov nedávno založenej Wilno Medical-Surgical Academy. Nakoniec, od roku 1806 do 1836 viedol miestnu Medicínsku vedeckú spoločnosť, jednú z prvých vedeckých spoločností v regióne.
Śniadeckiho najdôležitejšia kniha bola Początki chemii (Začiatok v chémii), prvá po poľský napísaná kniha, vytvorená pre komisiu štátneho vzdelávania. Kniha bola považovaná za jednu z najlepších po poľsky napísaných kníh vtedajšej doby a bola používaná na Poľských univerzitách do 30. rokov 20. storočia. Śniadecki bol takisto spisovateľ, a spoluzakladateľ Towarzystwo Szubrawców (Wastrelova spoločnosť), prispieval článkami do satirickej rubriky v týždenníku Wiadomości Brukowe (The Gutter News). Takisto hojne písal pre Wiadomości Wileńskie (The Wilno News), najväčšie a najprestížnejšie denného noviny vo Vilnius.
Ako prvý objavil ruténium v roku 1807, takmer 34 rokov pred Karlom Klausom.
Bol bratom Jana Śniadeckieho a otcom Ludwika. Zomrel 12. mája 1838 vo Vilnius a bol pochovaný na Rossa cintoríne.
# Zoznam kultúrnych pamiatok v obci Hubovo
Tento zoznam je súčasťou slovenských zoznamov kultúrnych pamiatok, ktoré sú v štádiu vytvárania.
Toto je zoznam kultúrnych pamiatok v obci Hubovo v okrese Rimavská Sobota.
Zoznam bol vytvorený na základe zoznamu, ktorý bol zverejnený na webe Pamiatkového úradu Slovenskej republiky (PÚSR).
V súčasnosti je na webovej stránke PÚSR dostupné vyhľadávanie podľa jednotlivých obcí.
| Fotografia[1] |              | Názov pamiatky  | Adresa / súradnice | ID[2]     | Popis podľa databázy PÚSR[3]                                              | Poznámka |
| ------------- | ------------ | --------------- | ------------------ | --------- | ------------------------------------------------------------------------- | -------- |
| áno           | Nahrať súbor | Kostol          | č. 36 KÚ: Hubovo   | 609-965/1 | Unifikovaný názov PO: kostol Bližšie určenie; zaužívaný názov: ref.       |          |
| áno           | Nahrať súbor | Zvonica drevená | č. 36 KÚ: Hubovo   | 609-965/2 | Unifikovaný názov PO: zvonica drevená Bližšie určenie; zaužívaný názov: 0 |          |


## Vysvetlivky
1. ^  Fotografia objektu. Kliknutím na obrázok sa zobrazí zväčšený náhľad. Nahratím obrázku na Wikimedia Commons sa tento zoznam nijako nezmení, takže v prípade potreby treba upraviť tento zoznam tak, aby sa nahratý obrázok zobrazil aj tu.
  -  – Tu sa nachádzajú ďalšie obrázky objektu na Wikimedia Commons.
  -  – Odkaz na nahratie nového obrázku, pričom určité parametre sú vopred vyplnené.
2. ^  Identifikačné číslo objektu, prvú časť tvorí číslo okresu, druhú časť tvorí číslo, pod ktorým je pamiatka evidovaná v ÚZPF.
3. ^  Označenie pamiatky prebraté z databázy PÚSR. Použité skratky:
  - PÚSR – Pamiatkový úrad Slovenskej republiky
  - NKP – Národná kultúrna pamiatka
  - PO – Pamiatkový objekt
  - ÚZPF – Ústredný zoznam pamiatkového fondu
# Železničná stanica Bystričany
Železničná stanica Bystričany je železničná stanica v Bystričanoch v okrese Prievidza. Leží na trati 140 Nové Zámky – Prievidza. Nie je elektrifikovaná. Do roku 1948 sa volala Chalmová.

## Doprava
Na stanici sa nachádzajú dve dopravné a jedna manipulačná koľaj.
Stanica má pokladňu ZSSK vydávajúcu vnútroštátne lístky.

## Galéria
- Tabuľa s cestovným poriadkom
- Nákladná časť
- Priecestie v stanici
- Pohľad od juhozápadu


## Iné projekty
- Commons ponúka multimediálne súbory na tému Železničná stanica Bystričany
# Jakov Michajlovič Sverdlov
Jakov Michajlovič Sverdlov (rus. Яков Михайлович Свердлов; * 3. jún 1885, Nižný Novgorod – † 16. marec 1919, Oriol bol boľševický stranícky predák a vodca RSFSR. Jeho brat bol francúzsky generál Zinovij Peškov.

## Životopis

### Mladosť
Narodil sa židovským rodičom, jeho otec pracoval ako rytec. V roku 1902 sa pripojil k Ruskej sociálnodemokratickej robotníckej strane, a roku 1903 do jej boľševickej frakcie, vedenej Leninom.
Zapojil sa do revolúcie z roku 1905. V roku 1906 bol zatknutý, väčšinu času až do roku 1917 sa zdržiaval buď vo väzení alebo v exile. Bol členom redakcie komunistických novín Pravda.
Na začiatku prvej svetovej vojny bol vo vyhnanstve v Turuchansku na Sibíri, kde sa stretol so Stalinom.

### Revolúcia 1917
Po februárovej revolúcii v roku 1917 sa vrátil do Petrohradu a bol znovu zvolený do ústredného výboru Komunistickej strany spolu s Leninom, Trockým a Stalinom. Zohral dôležitú úlohu v plánovaní októbrovej revolúcie. Spolu s predstaviteľmi ústredného výboru strany sa v januári 1918 podieľal na rozpustení Ústavodarného zhromaždenia, ktorým bola definitívne zahataná možnosť demokratického vývoja krajiny.
Neskôr sa zistilo, že organizoval vraždu cára Mikuláša II. a jeho rodiny, ktorá sa odohrala 17. júla 1918, a že bol za tento zločin plne zodpovedný.
Niekedy je označovaný ako prvý vodca Sovietskeho zväzu. Toto označenie je však chybné, pretože Sovietsky zväz vznikol v roku 1922, tri roky po jeho smrti. Každopádne bol po októbrovej revolúcii zvolený vodcom ruskej SFSR a fakticky viedol krajinu počas rekonvalescencie Lenina po atentáte 30. augusta 1918.

### Smrť
Podľa oficiálnej verzie zomrel na španielsku chrípku v meste Oriol počas epidémie. Bol pochovaný v Kremeľskej stene, kde boli neskôr pochovaní aj ostatní boľševici.
Podľa inej verzie zomrel na tuberkulózu. Podľa ďalšej verzie navštívil Morozovovu továreň v meste Oriol, kde bol ťažko zranený miestnymi robotníkmi, kvôli svojmu židovskému pôvodu. Avšak táto skutočnosť mala byť vraj ututlaná, aby nedošlo k poškodeniu obrazu revolúcie.
V rokoch 1924 až 1991 niesol Jekaterinburg na jeho počesť meno „Sverdlovsk“. Ukrajinský Dovžansk po ňom bol pomenovaný v rokoch 1938 až 2016.

## Iné projekty
- Commons ponúka multimediálne súbory na tému Jakov Michajlovič Sverdlov
# Bottoms Up
„Bottoms Up“ je singel kanadskej rockovej skupiny Nickelback, a je v poradí druhý singel z ich siedmeho štúdiového albumu Here and Now. Skladba bola vydaná na bezplatné stiahnutie dňa 22. septembra 2011 na oficiálnej webstránke skupiny, a dňa 26. septembra bola vydaná ako singel. Vo forme digital download bola k dispozícii dňa 27. septembra 2011.

## Pozície v rebríčkoch
| Rebríček (2011)                   | Vrcholová pozícia |
| --------------------------------- | ----------------- |
| Kanada (Canadian Hot 100)         | 31                |
| USA Rock Songs (Billboard)        | 14                |
| USA Alternative Songs (Billboard) | 30                |
# Konjunktný systém
Konjunktný systém je systém, ktorého stavebné prvky sa súbežne so svojou relatívnou autonómiou vzájomne prelínajú. Typickými konjunktnými systémami sú spoločenské systémy,
ktorých základným stavebným prvkom je človek, vystupujúci v mnohých roliach (napr. ako člen rodiny, člen záujmového zoskupenia, člen politickej strany, občan štátu, člen pracovného kolektívu, člen náboženskej komunity atď.).
# Rochechouart (Haute-Vienne)
Rochechouart je francúzska obec, ktorá sa nachádza v departemente Haute-Vienne, v regióne Limuzínsko.

## Poloha
Obec má rozlohu 53,88 km². Najvyšší bod je položený 313 m n. m. a najnižší bod 159 m n. m.

## Obyvateľstvo
Počet obyvateľov obce je 3 778 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
# Šeberov
Praha-Šeberov je dnes samostatnou mestskou časťou Prahy. Tvorí ho katastrálne územie Šeberov. Nachádza sa v mestskom obvode Praha 4 a prenesenú pôsobnosť štátnej správy vykonáva mestská časť Praha 11 v rámci rovnomenného správneho obvodu, do ktorého spadajú aj Háje, Chodov, Křeslice a Újezd u Průhonic. Obec bola k Prahe pripojená k 1. júlu 1974 z okresu Praha-západ.

## Iné projekty
- Commons ponúka multimediálne súbory na tému Šeberov
# Rzgów
Rzgów je mesto v Poľsku v Lodžskom vojvodstve v okrese Powiat łódzki wschodni v rovnomennej gmine.
Žije tu 3 394 obyvateľov (30. 6. 2007).
# Drevené kostoly v oblasti Maramureș
Drevené kostoly v oblasti Maramureș je súbor kostolov v oblasti Maramureș v Rumunsku.
Tieto kostoly predstavujú výnimočné príklady ľudovej architektúry. Tradícia drevených stavieb v regióne siaha do stredoveku, dochované kostoly však pochádzajú až zo 17. až 19. storočia. V roku 1999 bolo 9 kostolov zapísaných na zoznam svetového kultúrneho dedičstva UNESCO,  ale v historickom regióne Maramureș (dnes rozdelenom medzi Rumunsko a Ukrajinu) sa nachádza približne 50 ďalších drevených kostolov.
Najčastejšie bolo používané bukové, dubové, jedľové či brestové drevo. Pre všetky kostoly je charakteristické umiestnenie úzkej, vysokej veže do západného priečelia stavby a šindľová strecha. Interiér chrámov je zdobený nástenným maľbami - freskami, ktoré zachytávajú rôzne výjavy zo Starého zákona, či zo života rôznych svätcov a svätíc.

## Prehľad kostolov
| Stavba                                        | Obec          | Zemepisné súradnice                             |
| --------------------------------------------- | ------------- | ----------------------------------------------- |
| Kostol Vstupu presvätej Bohorodičky do chrámu | Bârsana       | 47°49′14″S 24°03′16″V﻿ / ﻿47,820583°S 24,054314°V |
| Kostol svätého Mikuláša                       | Budești       | 47°43′54″S 23°56′39″V﻿ / ﻿47,731566°S 23,944266°V |
| Kostol svätej Paraskevy                       | Desești       | 47°46′27″S 23°51′18″V﻿ / ﻿47,77405°S 23,85511°V   |
| Kostol Narodenia presvätej Bohorodičky        | Ieud          | 47°40′35″S 24°14′11″V﻿ / ﻿47,676389°S 24,236428°V |
| Kostol archanjela Michaela                    | Plopiș        | 47°35′30″S 23°46′16″V﻿ / ﻿47,59167°S 23,77102°V   |
| Kostol svätej Paraskevy                       | Poienile Izei | 47°41′56″S 24°06′48″V﻿ / ﻿47,698788°S 24,113294°V |
| Kostol svätých archanjelov                    | Rogoz         | 47°28′09″S 23°55′37″V﻿ / ﻿47,469128°S 23,926972°V |
| Kostol archanjelov Michaela a Gabriela        | Șurdești      | 47°35′49″S 23°45′53″V﻿ / ﻿47,596931°S 23,764624°V |


## Galéria
- Bârsana
- Budești
- Desești
- Ieud
- Plopiș
- Poienile Izei
- Rogoz


## Iné projekty
- Commons ponúka multimediálne súbory na tému Drevené kostoly v oblasti Maramureș
# Kukla (vrch)
Kukla (564 m n. m.) je výrazný samostatný vrch v Malých Karpatoch nad obcou Dubová, 6 km severne od Modry. Nachádza sa v Chránenej krajinnej oblasti Malé Karpaty.
Vrch je zalesnený, nachádza sa tu typický malokarpatský dubovo-bukový porast. Vrcholový hrebeň je úzky, pretiahnutý, na malej vrcholovej plošine je vybudovaná turistická rozhľadňa. Na západnej strane 25 m bralo Čertove zuby, vhodné aj na cvičné lezenie. Na južnom úpätí chatové stredisko a rekreačný tábor Fúgelka.
K vrchu sa viaže povesť o vzniku hradu Červený Kameň.

## Turistika

### Prístup
- modro značenou turistickou trasou z Dubovej, cez chatu Fúgelka na vrch Kukla a ďalej na rázcestie Tri kopce a cestu na Zochovu chatu.
  -  žlto značenou trasou z hradu Červený Kameň, cez obec Píla na rázcestie s modrou, ďalej po modrej na vrch Kukla. Zo Zochovej chaty na rázcestie Tri kopce a ďalej po modrej na vrch Kukla.
  -  zeleno značenou turistickou trasou z Modry – Harmónie na rázcestie Tri kopce, ďalej po modrej

Výstup je nenáročný, vhodný aj na vychádzky s deťmi.

### Rozhľadňa
Na úzkom vrchole stojí 12 m vysoká drevená rozhľadňa, vybudovaná v roku 2007 na mieste staršej rozhľadne. Pekný panoramatický výhľad na celé Pezinské Karpaty, hrad Červený Kameň, za dobrej viditeľnosti aj na vzdialenejšie pohoria. Na vrchole sa okrem rozhľadne nachádza aj ohnisko s lavičkami.

## Fotogaléria
- Jesenný les na hrebeni
- Bralo Čertove zuby na západnom svahu
- Rozhľadňa na vrchole
- Výhľad na hrad Červený Kameň s predhradím, v pozadí Doľany


## Iné projekty
- Commons ponúka multimediálne súbory na tému Kukla (vrch)
# Abstraktné
Abstraktné vo filozofii je stránka, časť celku, jednostranné, nerozvinuté. Abstraktné je to, čo je odtrhnuté od skutočnosti alebo nenázorné (myšlienkové, pojmové). Abstraktné je niečo odmyslené od jeho nositeľa, napríklad múdrosť od múdreho človeka. Opakom abstraktného je konkrétne.
# Quot hominus, tot sententiae
Quot hominus, tot sententiae je výrok od Terentia s významom „koľko ľudí, toľko názorov“.
# Strombovité
Strombovité alebo krídlatcovité (Strombidae) sú čeľaď predožiabrých ulitníkov radu Mesogastropoda. Rody z tejto čeľade, pokiaľ vôbec majú slovenské meno, sa volajú strombus.
Sú to veľké mäkkýše s ťažkými hrubostennými ulitami s krídlovito rozšíreným ústím. Žijú v (sub)tropických moriach. Známym druhom je strombus obrovský/krídlatec veľký (Strombus gigas) z Indického oceánu, ktorý má ulitu veľkú až 30 cm.

## Systematika
čeľaď: strombovité (Strombidae):
- rod: Lambis - strombus
- rod: Strombus - strombus/krídlatec
- rod: Terebellum - strombus
- rod: Tibia - strombus
- rod: Varicospira - strombus


## Iné projekty
- Commons ponúka multimediálne súbory na tému Strombovité
- Wikidruhy ponúkajú informácie na tému Strombovité
# Les Arques
Les Arques je francúzska obec, ktorá sa nachádza v departemente Lot, v regióne Midi-Pyrénées.

## Poloha
Obec má rozlohu 15,05 km². Najvyšší bod je položený 325 m n. m. a najnižší bod 145 m n. m.

## Obyvateľstvo
Počet obyvateľov obce je 217 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
# Fleurey-lès-Saint-Loup
Fleurey-lès-Saint-Loup je francúzska obec, ktorá sa nachádza v departemente Haute-Saône, v regióne Franche-Comté.

## Poloha
Obec má rozlohu 3,54 km². Najvyšší bod je položený 331 m n. m. a najnižší bod 251 m n. m.

## Obyvateľstvo
Počet obyvateľov obce je 138 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
# Floing (Rakúsko)
Floing je obec v Rakúsku v spolkovej krajine Štajersko v okrese Weiz.
Žije tu 1 204 obyvateľov (1. január 2020).

## Iné projekty
- Commons ponúka multimediálne súbory na tému Floing (Rakúsko)
# Hodonský potok
Hodonský potok je potok na Záhorí, v juhovýchodnej časti okresu Senica. Je to ľavostranný prítok Myjavy, meria 5 km a je tokom IV. rádu. 

## Prameň
Pramení v Malých Karpatoch, v podcelku Brezovské Karpaty, v doline Gašparová v nadmorskej výške približne 275 m n. m. 

## Opis toku
Tečie prevažne severozápadným smerom, na hornom toku sa esovito stáča a sleduje štátnu cestu č. 51 na pravom brehu. Následne vstupuje do severovýchodného výbežku Borskej nížiny, do podcelku Podmalokarpatská zníženina a zľava priberá krátky prítok zo severoseverovýchodného úpätia Mníška (423,2 m n. m.). Ďalej pokračuje výraznejšie rozšíreným korytom,  z pravej strany priberá Zrubanský jarok (218,0 m n. m.), stáča sa západoseverozápadným smerom a tečie okrajom obce Jablonica. Tu priberá zľava prítok zo severozápadného svahu Mníška a ďalej sa stáča viac-menej na sever, pričom na pravom brehu obteká celú Jablonicu. Napokon sa stáča na severozápad, podteká železničnú trať Kúty – Trnava a západne od obce Jablonica ústi v nadmorskej výške cca 201,5 m n. m. do Myjavy.
# Rjúiči Sakamoto
Rjúiči Sakamoto (jap. 坂本 龍一 – Sakamoto Rjúiči; * 17. január 1952, Tokio – † 28. marec 2023) bol japonský hudobný skladateľ, klavirista, producent a herec. Bol držiteľom cien Oscar, Grammy a Zlatý glóbus.
Svoju profesionálnu kariéru zahájil v roku 1977 ako člen elektronického zoskupenia Yellow Magic Orchestra. Neskôr spolupracoval s množstvom ďalších hudobníkov, medzi ktorých patria David Sylvian, Arto Lindsay a Hector Zazou. Zložil tiež hudbu k niekoľkým filmom, medzi ktoré patrí Posledný cisár (1987), Femme Fatale (2002) alebo Hodvábna cesta (2007).
Sakamoto bol jedným z popredných podporovateľov kampane Sayōnara Genpatsu Senmannin Akushon, ktorá vyzývala na demonštrácie a zbieranie podpisov za postupné ukončenie japonského jadrového programu po jadrovej katastrofe vo Fukušime.
V roku 2014 mu bola diagnostikovaná rakovina krku. Neskôr sa jeho stav zlepšil, ale v roku 2021 mu bola diagnostikovaná rakovina konečníka.

## Iné projekty
- Commons ponúka multimediálne súbory na tému Rjúiči Sakamoto
# Suippes
Suippes je francúzska obec, ktorá sa nachádza v departemente Marne, v regióne Champagne-Ardenne.

## Poloha
Obec má rozlohu 42,25 km². Najvyšší bod je položený 196 m n. m. a najnižší bod 129 m n. m.

## Obyvateľstvo
Počet obyvateľov obce je 4 027 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
# A-004
A-004 bol šiesty a posledný test únikového systému kozmickej lode Apollo. Test prebehol 20. januára 1966 o 15:17 UTC na základni White Sands Missile Range v Novom Mexiku. Pre vynesenie kozmickej lode Apollo bola opäť použitá raketa Little Joe II, pre ktorú to bol posledný let a už nikdy nebola použitá. Servisný a veliteľský modul Apollo už neboli makety, ale prvé produkčné kusy série Block I. Raketa bola pre tento test vybavené štyrmi motormi na tuhé palivá Algol a piatimi motormi Recruit.

## Úlohy testu
Hlavnou úlohou bolo overiť schopnosť únikového systému stabilizovať a správne orientovať veliteľský modul pri rýchlom prevaľovaní (rotácie vo všetkých osiach). Druhou úlohou bolo overiť tuhosť konštrukcie veliteľského modulu, ktorý bol zaťažený na hranici konštrukčných možností. Raketa Little Joe II bola vybavená rovnakou navádzacou sústavou ako pri teste A-003, reaktívny ovládací systém bol však odpojený. Na rádiový pokyn bola schopná rýchlo zvýšiť svoj náklon a iniciovať tak prevaľovanie modulu.

## Priebeh letu
Štart bol niekoľkokrát odložený pre technické problémy a zlé počasie. Raketa napokon odštartovala 20. januára o 15:17 UTC. Let prebiehal hladko a po dosiahnutí požadovanej výšky a rýchlosti bol vydaný pokyn na vykonanie pozdĺžneho náklonu. Únikový systém sa automaticky aktivoval o 2,9 sekúnd neskôr. Takmer okamžite po oddelení, sa veliteľský modul začal prevaľovať, vrcholné hodnoty dosahovali uhlové rýchlosti až 70 °/s okolo pozdĺžnej osi a až 160 °/s okolo zvyšných dvoch. Aerodynamické plochy (Canards) pracovali správne a po štyroch pretočeniach sa im podarilo stabilizovať a zorientovať modul zadným tepelným štítom vpred, presne ako bolo naplánované. Modul dosiahol maximálnu výšku 28,3 kilometra a dopadol 34,6 kilometrov od štartovacej rampy. Všetky systémy pracovali správne a test bol kompletne úspešný.
# Chace Crawford
Chace Crawford (angl. Christopher Chace Crawford; * 18. júl 1985, Lubbock, Texas, USA) je americký herec, známy z televíznych seriálov Gossip Girl (2007 – 2012) a The Boys (2019 – 2023).

## Detstvo a mladosť
Crawford sa narodil v meste Lubbock, v štáte Texas. Jeho otec je dermatológ a jeho matka je učiteľkou. Má mladšiu sestru, bývalú víťazku Miss Missouri USA Candice Crawford. Crawford žil štyri roky v Bloomingtone v štáte Minnesota, neskôr sa jeho rodina usadila v Plano, na predmestí Dallasu, v štáte Texas.

## Kariéra
Crawford debutoval vo filme Súmrak: Sága vyvolených v roku 2006. O rok neskôr získal jednu z hlavných úloh v televíznom seriáli Gossip Girl. V roku 2009 si zahral priateľa anglickej speváčky a skladateľky Leony Lewis vo videu k jej singlu „I Will Be“.
Po boku Jane Fonda a Catherine Keener si zahral vo filme Rodinné tajomstvá z roku 2011. O rok neskôr hral v komédii Ako porodiť a nezblázniť sa.
V roku 2014 účinkoval v 100. epizóde televízneho seriálu Glee. V rovnakom roku získal hlavnú úlohu v psychologickom trileri Eloise, kde hral po boku herečky Elizy Dushku. Film mal premiéru v roku 2017.
V roku 2018 sa pripojil k hereckému obsadeniu televízneho seriálu The Boys. O rok neskôr sa pripojil k Lily Collins vo filme Dedičstvo, ktoré malo premiéru v roku 2020.

## Súkromný život
Crawford bol v roku 2010 zatknutý na predmestí Dallasu, v Texase za prechovávanie marihuany. V roku 2011 zaplatil pokutu za prechovávanie marihuany s probáciou a verejnoprospešnými prácami. Jeho švagor je bývalý quarterback tímu Dallas Cowboys Tony Romo.
Crawfod praktizuje transcendentálnu meditáciu.

## Iné projekty
- Commons ponúka multimediálne súbory na tému Chace Crawford
# Hana Mašlíková
Hana Mašlíková (* 18. máj 1982, Teplice) je česká modelka a moderátorka.

## Životopis
Základnú školu navštevovala v Krupke, potom študovala na strednej škole, no po dvoch rokoch štúdium prerušila. Následne  ho dokončila diaľkovo v Prahe popri zamestnaní. Mediálne známou sa stala ako účastníčka v reality show Trosečník. Na TV Prima moderovala nočnú telefonickú reláciu Sexy šance. Pracovala ako obchodná manažérka v modelingovej agentúre.

## Iné projekty
- Commons ponúka multimediálne súbory na tému Hana Mašlíková
# Chepy
Chepy je francúzska obec, ktorá sa nachádza v departemente Marne, v regióne Champagne-Ardenne.

## Poloha
Obec má rozlohu 8,68 km². Najvyšší bod je položený 148 m n. m. a najnižší bod 82 m n. m.

## Obyvateľstvo
Počet obyvateľov obce je 417 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
# Iori
Iori (gruz. იორი, azerb. Qabırrıçay) je rieka v Gruzínsku a v Azerbajdžane, ktorá ústi do Mingačevirskej priehrady. Je dlhá 320 km. Povodie má rozlohu 4 650 km².

## Priebeh toku
Pramení na južných svahoch hlavného rozvodného hrebeňa Veľkého Kaukazu. Najprv tečie juhozápadným smerom, pri mestečku Tianeti sa stáča na juh a potom na juhovýchod. Tento smer si zachováva až k ústiu. Južne od Tianeti je prehradenie a vytvára vodnú nádrž Sioni. Za hrádzou pokračuje stále sa zužujúcou tiesňavou do Kachetie, ďalej na strednom toku preteká Samgorskou kotlinu. Po postavení Mingačevirskej priehrady v 50. rokoch 20. storočia ústi do nej, keď predtým bola pravým prítokom Alazani.

## Vodný stav
Zdroj vody je snehový a dažďový. Priemerný ročný prietok vody pri dedine Salachly (43 km od ústia) činí 11,6 m³/s a nižšie slabne na 9,82 m³/s pri dedine Jusufly.

## Využitie
V súvislosti so stavbou Samgorskej zavlažovacej sústavy je pri obci Paldo viac ako polovica toku odvádzaná tunelom do zavlažovacieho kanála Samgori, ktorý vedie smerom k Tbilisi, kde zásobuje vodou priehradnú nádrž, (tzv. Tbiliské more), ktorá sa nachádza východne od Tbilisi.

## Iné projekty
- Commons ponúka multimediálne súbory na tému Iori
# Biela skala (vrch vo Vtáčniku)
Biela skala, staršie aj Biely kameň (1 135,0 m n. m.) je sčasti bralnatý vrch v pohorí Vtáčnik. Nachádza sa nad obcou Podhradie, približne 6 km juhozápadne od Handlovej.

## Poloha
Nachádza sa v severnej časti pohoria, v geomorfologickom podcelku Vysoký Vtáčnik. Vrchol leží na území Trenčianskeho kraja, v okrese Prievidza a zasahuje na katastrálne územie mesta Handlová a obcí Cigeľ a Podhradie. Nachádza sa v hlavnom hrebeni a vedie ním Ponitrianska magistrála.

## Opis
Biela skala je na väčšine mapových podkladov pomenovaná starším názvom Biely kameň. Vrch pokrýva zmiešaný les, no severné a východné svahy tvorí strmo sa zvažujúci skalnatý zráz. Veľká časť vrcholu patrí do prírodnej rezervácie Biely kameň, ktorá chráni práve rozpadávajúce sa lávové prúdy. Západné a južné svahy klesajú len mierne. Severným susedom je Tlstý diel (1 016 m n. m.), západne leží Jančekova skala (843 m n. m.) a Brána (1 036 m n. m.), južným smerom Orlí kameň (1 126 m n. m.) a východne Trasľavý vrch (798 m n. m.). Západná časť hrebeňa patrí do povodia rieky Nitra, kam smeruje Ťapkov potok, Krivý potok i Ciglianka, odvodňujúce túto časť hrebeňa. Východná časť je pramennou oblasťou Handlovky, prítoku Nitry, no i Lutilského potoka v povodí rieky Hron. Najbližšími sídlami sú na západe ležiace Podhradie, severozápadne situovaný Cigeľ a na východe ležiaca Nová Lehota (časť mesta Handlová).

### Výhľady
Hrebeň Bielej skaly pokrýva zmiešaný les, ktorý ustupuje na východnom okraji, tvoriacom masívne bralo. Táto časť tak poskytuje zaujímavý výhľad na viaceré vrchy pohoria, no tiež Štiavnické vrchy, Javorie, Poľanu, Kremnické vrchy a Veľkú Fatru. Z vhodných miest s nižšou vegetáciou je viditeľná aj Malá Fatra, Strážovské vrchy a Považský Inovec.

## Prístup
- po  značke z Cigľa
- po  značke (Ponitrianska magistrála) hrebeňom: 
  - zo severu z Handlovej cez Veľký Grič
  - od juhu z Vtáčnika cez Orlí kameň[4]
# Mori Ranmaru
Mori Ranmaru (森 蘭丸, * 1565 – † 21. jún 1582), známy tiež ako Mori Naritoši (森 成利), bol synom Moriho Jošinariho z provincie Mino. Mal piatich bratov a bol členom klanu Mori, potomkov klanovej línie Seiwa Gendži.

## Biografia
Už od skorého veku bol služobník a strážca daimjá Odu Nobunagu. Známy svojim talentom, lojalitou a nezvyčajnou krásou, bol Ranmaru menovaný práve na tento dôležitý post. V Ómi dostal 500 koku a po smrti Takedu Kacujoriho, bol na zámku Iwamura ocenený 50 000 koku. Ranmaru a jeho mladší bratia zahynuli pri obrane Odu Nobunagu počas incidentu Honnó-dži. Jeho odvaha a odhodlanosť je často spomínaná skrz japonskou históriou, najmä však v období Edo kvôli jeho rozhodnutiu spáchať seppuku a nasledovať Nobunagovu smrť.
Ich vzťah je príkladom tradície nanšoku – intímneho vzťahu – a je často obdivovaný kvôli svojej intenzite. V nanšoku literatúre obdobia Edo bolo chápané, že Odu a Moriho spájal sexuálny vzťah, ktorý bol na tú dobu bežný.
# Loiron (kantón)
Loiron je francúzsky kantón v departemente Mayenne v regióne Pays de la Loire. Tvorí ho 15 obcí.

## Obce kantónu
- Beaulieu-sur-Oudon
- Le Bourgneuf-la-Forêt
- Bourgon
- La Brûlatte
- Le Genest-Saint-Isle
- La Gravelle
- Launay-Villiers
- Loiron
- Montjean
- Olivet
- Port-Brillet
- Ruillé-le-Gravelais
- Saint-Cyr-le-Gravelais
- Saint-Ouën-des-Toits
- Saint-Pierre-la-Cour
# Enquin-les-Mines
Enquin-les-Mines je francúzska obec, ktorá sa nachádza v departemente Pas-de-Calais, v regióne Nord-Pas-de-Calais.

## Poloha
Obec má rozlohu 11,1 km². Najvyšší bod je položený 118 m n. m. a najnižší bod 49 m n. m.

## Obyvateľstvo
Počet obyvateľov obce je 1 106 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
# Kormorán chochlatý
Kormorán chochlatý (lat. Gulosus aristotelis, staršie Phalacrocorax aristotelis) je veslonožec z čeľade kormoránovitých.Obýva morské pobrežie západnej palearktídy. Podľa Medzinárodnej únie na ochranu prírody a prírodných zdrojov kormorán chochlatý patrí medzi najmenej ohrozené druhy, trend celkovej populácie je klesajúci, európska populácia klesla o 25% za obdobie troch generácií (26,4 roka).

## Výskyt a stav na Slovensku
Do roku 1999 bolo známe len jediné pozorovanie z 8. februára 1998 na rieke Dunaj v Bratislave. V roku 2000 bol opäť videný jeden dospelý kormorán chochlatý v Bratislave 22. decembra. Dňa 11. marca 2003 bol pravdepodobne ten istý jedinec zaznamenaný na dvoch miestach, aj na Váhu aj na Dunaji.  Žiadne novšie pozorovania nie sú ani v zozname vzácnych ornitologických pozorovaní podliehajúcich hláseniu Slovenskej faunistickej komisii
 ani v zozname vzácnych a zriedkavých druhov vtákov databázového systému Birding Slovakia.
Odhadovaný počet zimujúcich jedincov 0 – 1. Ekosozologický status v rokoch 1995, 1998, 2001 V roku 2014 žiadny. Európsky ochranársky status SPEC4 - druhy, ktorých globálne populácie sú koncentrované v Európe a majú tam vhodný ochranársky status. Stupeň ohrozenia S – vyhovujúci ochranársky status.

## Galéria
- V hniezdnom šate
- Vajce
- Na hniezde s mláďatami
- Mláďatá
- Kompozitná fotografia – pomôcka na ľahšie spoznanie druhu


## Iné projekty
- Commons ponúka multimediálne súbory na tému Kormorán chochlatý
- Wikidruhy ponúkajú informácie na tému Kormorán chochlatý
# Cléden-Cap-Sizun
Cléden-Cap-Sizun je francúzska obec, ktorá sa nachádza v departemente Finistère, v regióne Bretónsko.

## Poloha
Obec má rozlohu 19,08 km². Najvyšší bod je položený 86 m n. m. a najnižší bod 0 m n. m.

## Obyvateľstvo
Počet obyvateľov obce je 1 012 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
# Beaumont (Puy-de-Dôme)
Beaumont je francúzska obec, ktorá sa nachádza v departemente Puy-de-Dôme, v regióne Auvergne.

## Poloha
Obec má rozlohu 4,01 km². Najvyšší bod je položený 518 m n. m. a najnižší bod 393 m n. m.

## Obyvateľstvo
Počet obyvateľov obce je 10 908 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
# Parts per million
Ppm (z angl. parts per million) je podobne ako percento spôsob, ako vyjadriť zlomok – milióntinu – celým číslom. Napríklad zápis 45 ppm znamená 45 milióntin, t. j. 0,000045, alebo 45 x 10−6, či 0,0045%, prípadne 0,045‰.
Naopak, percento a promile sa dá vyjadriť ako:
- 1 % = 10 000 ppm
- 1 ‰ = 1 000 ppm


## Typické použitie

### Koncentrácia
Ppm sa obvykle používa na vyjadrenie koncentrácie v chémii a príbuzných vedách. Používa sa niekedy v elektronike, napr. na vyjadrenie čistoty kryštálu.
Jednotka ppm (Parts per milion) - vyjadruje počet častíc na 1 milión ostatných
častíc (značí teda jej molový zlomok), alebo 0,0001 %.

### Chybovosť
V automobilovom priemysle sa používajú jednotky rádu ppm najmä na vyjadrenie kvality dodávky – koľko chybných kusov pripadá na 1 milión dodaných kusov. Firmy využívajú na vyčíslenie ppm rôzne metodiky. Výsledky sa najčastejšie prezentujú formou grafov, v ktorých sa porovnáva ppm od viacerých dodávateľov za určité obdobie, alebo vývoj ppm u jedného dodávateľa, s cieľom zistiť či má ppm klesajúcu/rastúcu tendenciu.
Existuje aj tzv. logistické ppm, ktoré by sme mohli rozčleniť na dodávateľské a zákaznícke z pohľadu firmy, v ktorej pracujete.
– zákaznícke logistické ppm /customer logistic ppm/ – vyjadruje počet kusov nedodaných načas zákazníkovi, pripadajúcich na 1 milión vyexpedovaných kusov z našej firmy. Takmer každá firma používa iné pravidlá pre stanovenie tzv. logistického incidentu – niečo ako reklamácia termínu dodávky, času dodania tovaru, označenia tovaru... Niektoré firmy považujú za problém aj dodanie tovaru predčasne, teda pred dohodnutým dodacím termínom, iné až po uplynutí dodacieho termínu. Čiže všetky kusy, ktoré zákazník obdrží napr. 1 deň pred dohodnutým termínom dodávky, budú zahrnuté do kalkulácie tohto ppm.
– dodávateľské logistické ppm /supplier logistic ppm/ – vyjadruje počet kusov, ktoré nám náš dodávateľ nedodá včas, resp. v stanovený termín, pripadajúcich na 1 milión dodaných kusov.
Logistické a kvalitatívne ppm vo výraznej miere ovplyvňujú výsledky hodnotenia dodávateľov /supplier evaluation/. Základom každého obchodu je samozrejme dodať včas, presné množstvo, riadne označené a v požadovanej kvalite.
# NGC 7678
Súradnice:  23h 28m 28s; 22° 25′ 16″
NGC 7678 (tiež Arp 28) je špirálová galaxia v súhvezdí Pegas, ktorú objavil britsko-nemecký astronóm William Herschel 15. septembra 1784. Halton Arp ju zaradil do svojho katalógu podivných galaxií medzi galaxie s jedným mohutným ramenom.
Jej zdanlivá hviezdna veľkosť je 11,8.
# Predkaukazsko
Predkaukazsko (po rusky Predkavkazie) je územie v Rusku na sever od Veľkého Kaukazu, ohraničené na severe Kumsko-manyčskou zníženinou, na západe Azovským morom a Kerčským prielivom a na východe Kaspickým morom. Vo východo-západnom smere ho rozdeľuje na dve časti Stavropoľská plošina. Pozri aj podobný pojem: Severné Kaukazsko
Oblasť je z ekonomického hľadiska významná pre výskyt ropy a plynu, ktoré sa tu aj ťažia. Nachádzajú sa tu početné minerálne pramene.
Z administratívne hľadiska leží táto oblasť v Rusku (Stavropoľský a Krasnodarský kraj, Kabardsko-Balkarsko, Osetsko, Ingušsko, Dagestan).